3 нейкім асаблівым хваляваннем пераступіла яна парог штабной зямлянкі. Даўно не была тут. Завешаныя плашч-палаткай нізенькія дзверы, печачка-буржуйка... На цвіку вісяць: аўтамат, шынель, фуражка, электрычны ліхтарык, сумка з дыскамі патронаў. Каля сцяны — драўляны тапчан, засланы салдацкай апранахай. Анічога лішняга, самае неабходнае. У кутку на сцяне карта, памечаная нейкімі знакамі. На стале стосік кніг, інструкцыі, газеты. У зямлянцы паўзмрок. Яна адразу пазнала Васіля Іванавіча і Гарбачова.